หนักกว่าเดิม! หุ้น 9 เดือนขาดทุนเพิ่มขึ้น
ว่าด้วยเรื่อง! งบการเงินงวด 9 เดือนแรก สิ้นสุดวันที่ 30 กันยายน 2559 กรณีของบริษัทมีการขาดทุนเพิ่มขึ้นจากงวดเดียวกันของปีก่อนที่ขาดทุน
3 ธ.ค. 2559

–เส้นทางนักลงทุน–
 
ว่าด้วยเรื่อง! งบการเงินงวด 9 เดือนแรก สิ้นสุดวันที่ 30 กันยายน 2559 กรณีของบริษัทมีการขาดทุนเพิ่มขึ้นจากงวดเดียวกันของปีก่อนที่ขาดทุน
ถือเป็นปัญหาสะสมต่อไปของบริษัทนั้นๆ ได้ และจะมีผลกระทบต่องบรวมของปี 2559 อย่างแน่นอน ซึ่งเป็นอย่างนี้ทางผู้บริหารต้องรีบหาทางแก้ไข ไม่นั้นจะเกิดปัญหาของการขาดทุนสะสมไปเรื่อยๆ แล้วบริษัทก็จะหมดเสน่ห์ไปโดยปริยาย
ทั้งนี้มีตัวอย่างบริษัทจดทะเบียนในตลาดหลักทรัพย์ที่ทำผลงานถดถอยต่อเนื่อง “ขาดทุนเพิ่มขึ้น” 10 เท่าตัวขึ้นไป ได้แก่ TSI, EMC, NINE, SPORT และ PRANDA ตามลำดับ
1.บริษัท ไทยเศรษฐกิจประกันภัย จำกัด (มหาชน) หรือ TSIรายงานผลการดำเนินงานงวด 9 เดือน สิ้นสุดวันที่ 30 กันยายน 2559 ขาดทุนสุทธิ 101.95 ล้านบาท หรือ 0.125 บาทต่อหุ้น เพิ่มขึ้น 3,458.19% จากงวดเดียวกันของปีก่อนมีการขาดทุนสุทธิ 2.87 ล้านบาท หรือ 0.005 บาทต่อหุ้น สาเหตุมาจากในปีก่อนมีรายการบันทึกสำรองค่าเผื่อหนี้สงสัยจะสูญสำหรับค่าสินไหมทดแทนที่คาดว่าจะได้รับคืนจากคู่กรณี แต่ในปีนี้ไม่บันทึก เนื่องจากบันทึกครบแล้ว
2. บริษัท อีเอ็มซี จำกัด (มหาชน) หรือ EMC รายงานผลการดำเนินงานงวด 9 เดือน สิ้นสุดวันที่ 30 กันยายน 2559 ขาดทุนสุทธิ 115.34 ล้านบาท หรือ 0.0135 บาทต่อหุ้น เพิ่มขึ้น 1,916.43% จากงวดเดียวกันของปีก่อนมีการขาดทุนสุทธิ 5.72 ล้านบาท หรือ 0.001 บาทต่อหุ้น เป็นผลมาจากการลดลงของรายได้จากการขายโครงการอสังหาริมทรัพย์ และการรับรู้รายได้จากการรับเหมาก่อสร้างที่ลดลง รวมถึงการเพิ่มขึ้นของค่าใช่จ่ายในการขายและบริหาร
3. บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINEรายงานผลการดำเนินงานงวด 9 เดือน สิ้นสุดวันที่ 30 กันยายน 2559 ขาดทุนสุทธิ 176.33 ล้านบาท หรือ 1.037 บาทต่อหุ้น เพิ่มขึ้น 1,682.39% จากงวดเดียวกันของปีก่อนมีการขาดทุนสุทธิ 9.89 ล้านบาท หรือ 0.058 บาทต่อหุ้น เป็นผลจากรายได้จากการขายและบริการลดลง โดยรายได้จากการจำหน่ายสื่อสิ่งพิมพ์ลดลง รายได้จากการจำหน่ายพ๊อคเก็ตบุ๊คลดลง หลังสือการ์ตูนลดลง และรายได้จากการจำหน่ายสิ่งพิมพ์ต่างประเทศลดลง ส่วนรายได้บริการลดลง เนื่องจากรายได้จากการรับจ้างผลิตจำหน่ายและบริการอื่นจากสื่อสิ่งพิมพ์ต่างประเทศลดลง และรายได้จากการขายโฆษณาและรับจ้างผลิตรายการในทีวีดิจิตอลลดลง
4. บริษัท สยามสปอร์ต ซินดิเคท จำกัด (มหาชน) หรือ SPORTรายงานผลการดำเนินงานงวด 9 เดือน สิ้นสุดวันที่ 30 กันยายน 2559 ขาดทุนสุทธิ 208.00 ล้านบาท หรือ 0.56 บาทต่อหุ้น เพิ่มขึ้น 1,595.89% จากงวดเดียวกันของปีก่อนมีการขาดทุนสุทธิ 12.27 ล้านบาท หรือ 0.03 บาทต่อหุ้น เป็นผลจากการรายได้จากการขายลดลง เนื่องจากปัจจุบันเศรษฐกิจทั่วไปยังซบเซา ทำให้ลูกค้าส่วนหนึ่งประหยัดลดงบประมาณในการซื้อหนังสือ รวมถึงรายได้ค่าโฆษณาลดลง และไม่มีรายได้จากการบริหารสิทธิประโยชน์จากสมาคมฟุตบอลแห่งประเทศไทยในพระบรมราชูประถัมภ์ในไตรมาส 3 และบริษัทมีค่าใช้จ่ายที่เพิ่มขึ้น
5. บริษัท แพรนด้า จิวเวลรี่ จำกัด (มหาชน) หรือ PRANDA รายงานผลการดำเนินงานงวด 9 เดือน สิ้นสุดวันที่ 30 กันยายน 2559 ขาดทุนสุทธิ 285.89 ล้านบาท หรือ 0.7143 บาทต่อหุ้น เพิ่มขึ้น 1,076.79% จากงวดเดียวกันของปีก่อนมีการขาดทุนสุทธิ 24.29 ล้านบาท หรือ 0.0593 บาทต่อหุ้น อันเป็นผลมาจากกการลดลงของค่าใช้จ่ายในการขายและบริหาร แต่เนื่องจากค่าเงินบาทแข็งค่าขึ้นเทียบกับสกุลเงินต่างประเทศทำให้มีผลขาดทุนจากอัตราแลกเปลี่ยนในขณะที่ช่วงเวลาเดียวกันของปีก่อนมีผลกำไรจากอัตราแลกเปลี่ยน จึงส่งผลให้บริษัทมีผลขาดทุน
ทั้งหมดเป็นเพียงส่วนหนึ่งของบริษัทที่ขาดทุนเพิ่มขึ้นเท่านั้น เพราะเชื่อว่าในแง่ของการลงทุนในตลาดหุ้นผลประกอบถือปัจจัยหลัก แต่เมื่อผลประกอบการขาดทุนก็มักเกิดผลเสียแปรปรวนตามมา!!
…
 
ตัวอย่างผลการดำเนินงานงวด 9 เดือนแรกปี 2559 ของบริษัทจดทะเบียนในตลาดหลักทรัพย์ที่ขาดทุนเพิ่มขึ้น
 